في حد بيقول عائش ليه؟ انا عايش عشان اخش الجنة يا رب. عايش عشان ارضيه وعشان وده يا جماعة انا بقوله عشان انتم تبقوا كده عايزين عائشين عشان نرضي ربنا. عايشين عشان هو خلقنا نعبده. انا عايش اعبده. اعمل ان هو امرني به. احاول اجتنب اللي هو نهاني عنه
عايش عشان آآ ابقى مسلم صح زي ما القرآن قال لي وزي ما النبي صلى الله عليه وسلم بيقول لي في اخلاقي وفي طريقة كلامي وفي مشي وفي لبسي وفي معاملاتي مع الناس وفي الشغل اللي بختاره وفي الجواز اللي ماشي فيه
وفي الدراسة اللي همشي فيها. عايش عشان اقول لربنا انا بحبك عن طريق ان انا هرضيك. في كل الحاجات دي مع اهلي ومع مراتي وفي فلوسي. وفي البيت اللي هعمله
في الشغل اللي هشتغله عايش عشان اوصل الرسالة دي بقى اللي انا لسه قايلها في في الخمستاشر سانية دول لكل الناس عشان ابقى بادعو الناس بطريقتي وباخلاقي وبكلامي وبفلوسي ان انا اعمل دعوة وان انا اجاهد يا رب في سبيل دينك ده. احنا المفروض نعيش عشان ده
عشان لو انت رضيت هنرتاح جدا جدا لما اروح له تخرج وننول الجايزة الكبيرة قوي اللي اسمها الجنة. وننجو من العقاب المؤزي جدا اللي اسمه النار انا بقول ده عشان يتأكد يا جماعة دي نيتك انت عايش عشان كده. عش عشان كده
ايه حكم الفرجة على المسلسلات طب يعني خلينا نقول موضوع برضو تاني انهي مسلسل خلينا ناخد الموضوع بقى بشكل عام. المسلسلات اللي احنا اللي كانت بتتعرض مسلا مسلا في شهر رمضان
آآ لما تيجي تبص على المسلسلات دي تكتشف ان انت آآ يعني فيها فيها قلة ادب ايه يا شتايم ايه يا رقص؟ في بنات عيانة في عورات باينة بمعنى كلمة عورات باينة
ايه قلة حياء انا ده رأيي في المسلسلات دي. فيها اغاني وفيها واحد بيشرب وواحد بيسكر وواحد بيقتل. وولد صغير مش عارف بيعمل ايه انا هسألك سؤال واحد ترضي تشغلي المسلسل ده
والنبي عليه الصلاة والسلام جنبك تقولي له تعالي نتفرج على حاجة مع بعض ولا تتكسفي انا رأيي بصراحة لو انا اتكسفت غالبا البتاع ده هيبقى حرام انا بقى باقول لك قيسي ده على اي مسلسل. انا رأيي في المسلسلات كلها هو اللي انا قلته ده. هيجي واحد يقول لي لأ سانية واحدة
في مسلسل ما فيهوش اي حاجة اللي انت قلتها اقول له ماشي خلاص يبقى يبقى ايه الحرامي اللي فيه بس ما تجيش تقول لي ايه؟ هغمي عيني اصل هم مشهدين. اصل هو بس في الاخر. اصل هو برضو في حتة يا عم بص. الحلال بين والحرام بين
فالكلام ده لا يقبله فطرة لا يقبله دين فالمسلسلات يا جماعة واضحة جدا المشاكل اللي فيها. عندك حاجة من غير مشاكل؟ يا باشا اتفرج وقول لي عليها